Title: Ansvarlig kommunikation
Course: 47297 Kommunikation og feedback i administrativt arbejde > Section: Assertion

Ansvarlig kommunikation

At være aggressiv

Denne måde at reagere på indebærer, at man fastholder sine rettigheder og udtrykker sine følelser og tanker på en måde, som ofte er utilstrækkelig eller uærlig og altid krænker den anden persons rettigheder. Sædvanligvis er sigtet med den aggressive stil at dominere og vinde over den anden person. At få den anden til at tabe sker ved at ydmyge, nedværdige, forklejne eller “overmande” ham, så han får sværere ved at udtrykke og forsvare sine rettigheder. Formlen for den aggressive stil er: “Dette er, hvad jeg tænker, føler og ønsker - hvad du tænker, føler og ønsker har ikke nogen betydning, for i forhold til mig er du simpelt hen for dum og ubetydelig!”

At være submissiv

Denne reaktionstype indebærer, at man frafalder sine egne rettigheder, idet man undlader at udtrykke ærlige tanker og følelser, eller udtrykker dem på en undskyldende og selvudslettende måde og således lægger op til, at andre kan negligere eller bevidst krænke ens rettigheder. Formlen i denne stil er: “Hvad jeg tænker, føler og ønsker, skal I endelig ikke tage jer af - det betyder nemlig ikke noget, for i forhold til jer er jeg ganske betydningsløs.”

At være assertiv

I denne reaktionstype fastholder man sine personlige rettigheder og giver udtryk for tanker, følelser og ønsker på en ærlig, direkte og for situationen passende måde, som ikke krænker andres rettigheder. Assertion indebærer respekt, dels for andre (deres behov og rettigheder). Formlen for denne reaktionsmåde er: “Dette er, hvad jeg tænker, føler og ønsker. Sådan opfatter jeg situationen. Men hvordan du ser situationen har naturligvis lige stor betydning.”