Title: Assertive bønder
Course: 47297 Kommunikation og feedback i administrativt arbejde > Section: Assertion

Principperne blev udviklet af amerikanerne i 1970’erne. I første omgang for at styrke socialt undertrykte grupper, blandt andre indvandrere. Siden har metoden vundet udbredelse i virksomheder, under uddannelse af soldater og i kvindebevægelsen.

Udgangspunktet er, at alle har ret til at blive behandlet med respekt, og har pligt til at behandle andre respektfuldt. Et syn, der er i familie med menneskerettigheds erklæringer fra 1700-tallets franske revolution til vore dages FN. Det er også beslægtet med ånden i den danske folkehøjskole. Grundtvig “opfandt” netop højskolen for at gøre sin samtids uoplyste bønderkarle til ligeværdige borgere.

 De fleste af os er et miks af adfærd - afhængig af situationen og de mennesker, vi skal arbejde sammen med.

Ingen af os er assertive, aggressive eller submissive over for alle hele tiden.

Testen kan give dig et tip om, i hvilken grad de tre typer adfærd påvirker din erhvervsmæssige kommunikation. Det højeste antal point viser din typiske adfærd. Det laveste antal point viser din mindst typiske adfærd. Jo større antal point, desto mere viser du adfærden i din hverdag.

Testen finder du Opgave nummer 2 - Assertiv kommunikation

 | Assertiv adfærd | Submissiv adfærd | Aggressiv adfærd
Generelt | Personer med assertiv adfærd kan sætte grænser mellem egne og andres rettigheder. Positiv personlig gennemslagskraft ved at være i kontakt med sine følelser. En ligeværdig adfærd. | Submissive personer frafalder deres rettigheder, og de undlader at give ærligt udtryk for tanker | Aggressive personer har ikke lært at begå sig socialt mellem andre mennesker og fastholder derfor egne rettigheder for enhver pris. Den aggressive adfærd er præget af følelsen: vrede. Konfliktsøgende og konfronterende adfærd.
Verbalt
Den assertives sproglige udtryk er i overensstemmelse med personens følelser.

“Jeg føler”

“Jeg tænker”

“Jeg mener”

“Vi vil”

“Vi kan”

“Hvad mener du?”
Den submissive adfærds sproglige udtryk er ofte modsigelsesfyldt i forhold til det, personen selv føler.

“Jeg tror måske, jeg næsten vil forsøge at prøve”
Den aggressives sproglige udtryk er nedgørende med sarkasme, trusler og ironi.

“Hvis jeg var dig ville jeg passe lidt på”

“Hvad pokker bilder du dig ind?”

“Det er du sandelig god til, hva?”
Nonverbalt | Personen med assertiv adfærd ser situationen i øjnene. Naturlig og afslappet kropsholdning, imødekommende gestus, god øjenkontakt og rolig stemmeføring. | Bevæger sig væk fra situationen. Sammensunken og sky kropsholdning, bange eller nedslåede øjne. Usikker og bævende stemmeføring. | Bevæger sig altid imod situationen. Knyttede næver, peger ofte, læner sig frem, stikkende øjne og en hævet og overlegen stemmeføring. Overskrider andres sociale territorier.
Drivers | Jeg er OK - du er OK. | Du er OK - jeg er ikke OK | Jeg er OK - du er ikke OK