Title: Aktiv Lytning
Course: 47297 Kommunikation og feedback i administrativt arbejde > Section: Aktiv Lytning

Aktiv lytning

 Aktiv lytning er at modtage informationer, at give informationen mening og respondere på det du hører.

 Aktiv lytning er også:

- At skabe udvikling og vækst.
- At skabe samarbejde bl.a. gennem lytning.
- At gribe meningen og gribe følelserne bag meningen.

Der skal være ægte lytning - ikke blot en grimasse, der kan passe.

Ved aktiv lytning demonstrerer man sin indstilling over for den talende.

Tryk avler modtryk, men positivitet avler også positivitet. Kontroller forståelsen. Prøv at udtrykke den overfor den talende, så den talende kan give udtryk for, om den er rigtig forstået.

Hvad kan vi opnå ved aktiv lytning?

Den talende forandrer sig. Ændrer opfattelse af sig selv og andre.

Mindre forsvarspræget.

Mindre fordomsfuld.

Gruppen vil lære af andres synspunkter og erfaringer.

Den talende får en ægte følelse af, at han/hun har noget at bidrage med.

Den lyttende forandrer sig. Flere oplysninger. Positivt forhold til andre. Personlig udvikling.

Hvad bør undgås?

At presse den talende ind under ens egen mening, f.eks. ved argumenter og lign.

Hvad kan vi gøre?

Prøve at gribe indhold og følelser.

Reagere på følelser.

Mærke sig alle tegn: Tonen, mimik, holdning, bevægelser med hænder, øjne osv.

Hvad meddeler vi ved at lytte aktivt?

- Jeg er interesseret i din person.
- Jeg tror, at det du føler er vigtigt.
- Jeg respekterer dine tanker.
- Du har noget at bidrage med.
- Jeg vil gerne forstå det, du siger.
- Du er også værd at lytte til.
- Du skal vide, at jeg er et menneske, du kan snakke til.

Lytte og spørge teknik

En god lytter gør følgende:

- Viser interesse ved hjælp af kropssprog og gode spørgsmål.
- Forsøger at etablere og fastholde øjenkontakt.
- Lader sig ikke afskrække af værdiladede ord eller følelser.
- Gør sig notater undervejs.
- “Lytter” også med øjnene og opfatter dermed talerens kropssprog.
- Venter med at dømme.
- Husker opmuntrende nik og interesserede smil.
- Vurderer holdninger og meninger mere end ord.

Spørgeteknik

Spørgsmålstyper med forskellige svarmuligheder

Kategoriske spørgsmål | Har du været i Ålborg? | Kan besvares med ja eller nej
Informative spørgsmål | Hvor i Ålborg var du? | Kan besvares kort
Uddybende spørgsmål | Hvad lavede du egentlig der? | De uddybende spørgsmål er dem der begynder med hv… (hvad, hvorfor, hvordan) og er længere redegørelser
Ledende spørgsmål | Jeg går ud fra, at du gerne vil til Ålborg igen? | Angiver det svar man ønsker eller forventer
Alternative spørgsmål | Ønsker du rød eller blå? |
Retoriske spørgsmål | Spørgeren svarer selv, men vækker tilhøreren ved at spørge. |