Title: Kommunikationsstrategier
Course: 47297 Kommunikation og feedback i administrativt arbejde > Section: Kommunikationsstrategier

Kropssprogets signaler

Kropssprog er en vigtig del af menneskers interaktion. Personlige relationer, inklusive magt og underdanighed, holdninger og følelser udtrykkes også gennem kropssproget.

Under indledende kontakter spiller kropssignaler en afgørende rolle. De angiver det følelsesmæssige klima, længe før ordene får form. Spirende følelser mellem mennesker som fx forelskelse signaleres ved, at den kropslige afstand reduceres, og ved en mere intens og længerevarende øjenkontakt og berøring.

Nogle kropssignaler som ansigtsmimik og kropspositurer kan opfattes umiddelbart, hvorimod andre som øjenbrynsløft, der kan udføres på 1/6 sekund, kun kan ses af et trænet øje.

Aflæsning af kropssprog

Anvendelsen af minespil, bevægelser og øjenkontakt som led i kommunikationsprocessen.

Anvendes ofte ubevidst, og kan for den opmærksomme modtager afsløre eventuelle uoverensstemmelser mellem senderens ord og faktiske tanker. I almindelighed en understregning / fremhævelse af de vigtige dele af informationen. Når man kommunikerer ansigt til ansigt, skal man være opmærksom på, at modtageren slapper af og opfatter afsenderen som troværdig, hvis der er overensstemmelse mellem kommunikationens indhold og kropssproget.

Budskabet går lettere igennem hvis ord og kropssprog stemmer overens. Hvis der er for stor afstand mellem det sagte og kropssproget, sender man dobbeltsignaler eller uklare signaler. Derved svækkes afsenderens troværdighed, og modtageren kan reagere med mistro eller vrede.

Vi sender både bevidste og ubevidste kropssignaler. Hvis man er opmærksom på de ubevidste signaler hos modtageren i en kommunikationssituation, kan man ændre eller tilpasse det, man vil sige eller sin adfærd.

Nervøsitet, usikkerhed og aggression, surhed er følelser vi normalt ønsker at undgå at give udtryk for i kommunikationssituationer, hvor samværet er mere formelt, f.eks. debatter og diskussionsmøde. Men disse følelser kan registreres i kropssprog og stemmeleje. En øget bevidsthed om disse signaler kan være en hjælp i en kommunikationssituation, hvis man vil vide noget om modtagerens følelser.

Spørgsmålet om det hensigtsmæssige i at skjule disse følelser når man er afsender, er åbent.

Bevidste kropssignaler

Forskellige nationers kropssprog:

- I Frankrig hilser man på hinanden med kindkys
- I Danmark hilser man på hinanden uden berøring af ansigtet

Man kan løfte fingeren som tegn på, at man vil sige noget, eller lægge hånden om bag øret for, at en talende skal tale højere.

At løfte en knyttet næve som tegn på trussel

Vise langemand = “skråt op”.

Ubevidste kropssignaler

Udvider pupillerne, når interessen stiger

Hæver skuldre ved anspændthed.

Strammer munden ved surhed eller vrede.

Løfter hovedet for at udtrykke interesse eller for at vise selvtillid.

Slår øjnene ned for at skjule sine følelser/sin hensigt. At tage briller på for at skjule sine øjne.

Krydser armene = tillukkethed.

Gøre sig bredere med armene = modtagelighed, positiver følelser.

Holde hovedet på skrå = en aktiv lyttende position.