Title: Opgave nummer 6 - Coaching eller?
Course: 47297 Kommunikation og feedback i administrativt arbejde > Section: Coaching

Case Søren Svensson

Søren har i løbet af sine få år i afdelingen fået stor succes med sin kundeportefølje. Han har en god og åben kontakt til dem, og det virker som om kunderne vældigt godt kan lide hans personlige måde at være professionel på. Han møder dig altid med et stort smil og gerne en lille og sjov bemærkning, der kan bryde isen. Han får de fleste til at føle sig godt tilpas og får selv de mest stille personer til at tale som et vandfald efter kort tid.

Han er på en gang fantastisk god til at inspirere og beskrive produkter, men samtidigt utroligt god til at lytte oprigtigt til en. Han er også meget vellidt blandt sine kolleger, der beskriver ham som en meget varm og humoristisk person.

Hans kollegaer påstår, at han må have den dyreste telefonregning i hele virksomheden. Han selv mener, at det er nødvendigt at snakke meget i telefon for at pleje netværk og følge op på møder med hans kunder indenfor HR-branchen.

 Opgave:

Lav en beskrivelse af Sørens måde at kommunikere på i forhold til kunder og kolleger. Anvend nogle af de teorier du har fået præsenteret i kompendiet.

Event: Opgave nummer 6 - Coaching eller?